《竹翁别号为殷举人乃尊题》
明代·祁敏

此老冰襟似此君，共持寒操傲乾坤。飞尘不到王猷榻，烟色时乾蒋诩门。

一径清风醒俗梦，千竿凉月洗诗魂。凤雏又喜青云远，白发无妨日对樽。

作者简介：祁敏，字惟学。东莞人。顺子。明孝宗弘治十五年（一五〇二）进士，授户部广西司主事。历升员外郎、郎中，卒。明嘉靖《广东通志》卷六一、民国《东莞县志》卷五七有传。